		Etiketa schválená: 24.02.2022
Prípravok na ochranu rastlín pre profesionálnych používateľov.

SARACEN® 

Postrekový herbicídny prípravok vo forme kvapalného suspenzného koncentrátu pre riedenie vodou (SC) určený na postemergentné ničenie jednoročných dvojklíčnolistových burín v obilninách.

ÚČINNÁ LÁTKA:
	Florasulam
	50 g/l
(4,8% hm)
	


	
Látky nebezpečné pre zdravie, ktoré prispievajú ku klasifikácii prípravku: 
1,2-benzisothiazol-3(2H)-one, CAS. No.: 2634-33-5
florasulam, CAS No.:145701-23-1

OZNAČENIE PRÍPRAVKU:
	[image: ]
	

	GHS09
	

	
Pozor 



H410	Veľmi toxický pre vodné organizmy, s dlhodobými účinkami.
EUH208 	Obsahuje 1,2-benzisothiazol-3(2H)-one. Môže vyvolať alergickú reakciu. 
EUH401	Dodržiavajte návod na používanie, aby ste zabránili vzniku rizík pre zdravie ľudí a životné prostredie. 
P102	Uchovávajte mimo dosahu detí.
P270	Pri používaní výrobku nejedzte, nepite ani nefajčite.
P273	Zabráňte uvoľneniu do životného prostredia.
P281	Používajte predpísané osobné ochranné prostriedky.
P333+P313	Ak sa objaví podráždenie pokožky alebo vyrážky: Vyhľadajte lekársku pomoc/starostlivosť.
P391	Zozbierajte uniknutý produkt.
P501	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

SP1 	Neznečisťujte vodu prípravkom alebo jeho obalom. (Nečistite aplikačné zariadenia v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 10 m spolu s 10 m ochranným pásom s rastlinným krytom pri použití na zimné obilniny. 
SPe3	Z dôvodu ochrany necielených rastlín udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m alebo 1 m s 50% redukciou úletu pri použití na jarné a zimné obilniny.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné. 
Vo4	 Riziko vyplývajúce z použitia prípravku je pri dodržaní predpísanej dávky alebo koncentrácie pre ryby a ostatné vodné organizmy prijateľné.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom. 

Zákaz používania prípravku v 1. ochrannom pásme zdrojov pitných vôd! 
V ochrannom pásme povrchových vôd 2. stupňa je použitie prípravku obmedzené nasledovne: 
Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku alebo vodnej ploche a 10 m smerom k najbližšiemu odvodňovaciemu kanálu. 
[bookmark: _GoBack]Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín. 

Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode! Neaplikujte v blízkosti hladín tečúcich a stojatých vôd! Dodržujte ochrannú zónu! 
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Držiteľ autorizácie: 
	NUFARM GmbH & Co KG, St. Peter Str. 25, A-4021 Linz, Rakúska republika, Tel.: +43-732-69180

	
	

	Číslo autorizácie ÚKSÚP:    
	18-00329-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	Balenie: 
	100 ml, 250 ml, 500 ml  HDPE alebo f-HDPE alebo HDPE/EVOH alebo HDPE/PA fľaša
1 l, 2 l, 3 l, 5 l  HDPE alebo f-HDPE alebo HDPE/EVOH alebo HDPE/PA fľaša alebo kanister

	
	


SARACEN®  je ochranná známka firmy NUFARM

PÔSOBENIE PRÍPRAVKU
Účinná látka florasulam pôsobí post-emergentne ako systémový herbicíd. Účinkuje ako inhibítor acetolaktátovej (ALS) syntézy tým, že inaktivuje ALS enzým. Do rastliny vstupuje cez listy a stonky – ničí len vzídené buriny. V citlivých burinných druhoch spôsobuje retardáciu rastu po niekoľkých hodinách po aplikácii. Vizuálne účinky sú viditeľné v priebehu niekoľkých dní, ako napríklad žltnutie a odumieranie pletiva začínajúce v oblasti delenia pletív (špičky koreňov, konce listov a stoniek). Nové listy vädnú. Efekt sa rozširuje do ďalších častí rastliny. Pri niektorých druhoch dochádza k sčervenaniu žilnatiny. K úplnému vyschnutiu rastliny dochádza v optimálnych podmienkach (teplota > 5 ºC a buriny aktívne rastú) za 7 – 10 dní. V prípade chladnejšieho počasia sa úplné vyschnutie prejaví do 8 týždňov. 

Spektrum herbicídnej účinnosti:
Citlivé buriny: výmrv repky olejnej, kapsička pastierska, lipkavec obyčajný, rumančeky, nezábudka roľná, mak vlčí, hviezdica prostredná, peniažtek roľný, veronika brečtanolistá, parumanček nevoňavý, reďkev ohnicová, horčica roľná, ambrózia palinolistá, žltnica maloúborová.
Stredne citlivé buriny: nevädza poľná, stavikrv, veronika perzská, výmrv slnečnice, pohánkovec ovíjavý, horčiak obyčajný, fialka roľná.
Odolné buriny: mrlík biely, hluchavka purpurová.

NÁVOD NA POUŽITIE
	Plodina
	Účel použitia
	Dávka /ha
	Ochranná doba
	Poznámka

	pšenica ozimná,
jačmeň ozimný,
raž, tritikale
	jednoročné dvojklíčnolistové buriny

	0,1 l
	AT
	

	pšenica jarná, 
jačmeň jarný, ovos
	
	0,08 – 0,1 l
	AT
	


AT – ochranná doba je daná odstupom medzi termínom aplikácie a zberom 

POKYNY PRE APLIKÁCIU
Maximálny počet ošetrení za rok a vegetáciu plodiny: 1 x
Dávka vody : 200-400 l.ha-1

Herbicíd SARACEN® používajte na jar, od 3 listov obilniny (BBCH 13) do štádia, keď je 2. kolienko aspoň 2 cm nad 1. kolienkom (BBCH 32). Buriny sú najcitlivejšie v štádiu 2 - 6 listov (BBCH 12-16).
Prípravok SARACEN® je taktiež možné kombinovať s kvapalnými dusíkatými hnojivami (typu DAM 390), fungicídmi a insekticídmi. Pri používaní tank-mix kombinácií s chemickými prípravkami na ochranu rastlín použite len jeden prípravok. Prípravok SARACEN® je možné aplikovať už pri teplotách +3°C a viac, pričom buriny musia po zimnom období obnoviť biologický rast. Neaplikujte na zamrznutú pôdu, inoväť, silnú rosu alebo v období nočných mrazov.

INFORMÁCIE O MOŽNEJ FYTOTOXICITE, ODRODOVEJ CITLIVOSTI, A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Prípravok nie je fytotoxický pri dodržaní návodu na použitie. Nebola pozorovaná odrodová citlivosť ani vplyv na rastliny alebo rastlinné produkty. 

OPATRENIA PROTI VZNIKU REZISTENCIE
Účinná látka florasulam je zaradená podľa HRAC do skupiny B: triazolpyrimidiny. Prípravok aplikujte najneskôr do štádia 6. listu buriny (BBCH 16).  Dodržujte princípy antirezistentnej stratégie t.j. striedajte herbicídy s rozličným spôsobom a mechanizmom účinku, dodržujte  dávkovanie a počet aplikácií podľa etikety, nepestujte plodiny v monokultúre (striedajte plodiny v správnom pomere v osevnom postupe). Nepoužívajte proti burine na miestach, kde je potvrdená rezistencia voči herbicídom ALS.

VPLYV NA ÚRODU
Negatívny vplyv nie je známy.

VPLYV NA NÁSLEDNÉ, NÁHRADNÉ A SUSEDIACE PLODINY
Po zaoraní plodiny ošetrenej prípravkom SARACEN® sa ako náhradná plodina môže vysiať: jarná pšenica, jarný jačmeň, jarný ovos, kukurica alebo mätonoh.

Plodiny, ktoré môžu byť vysiate v tom istom roku ako plodiny ošetrené prípravkom SARACEN®: obilniny, repka, fazuľa, tráva, kapustovitá zelenina. 
Plodiny, ktoré môžu byť vysiate v nasledovnom roku po plodine ošetrenej prípravkom SARACEN®: obilniny, repka, fazuľa, tráva, ľan, hrach, cukrová repa, zemiaky, kukurica, ďatelina (v ďatelino-trávnych miešankách), mrkva a kapustovitá zelenina.
Susediace plodiny: na ochranu susediacich a necieľových rastlín dodržujte ochrannú zónu 5 m.
Postrek nesmie zasiahnuť susedné kultúry!
 
VPLYV NA UŽITOČNÉ A INÉ NECIEĽOVÉ ORGANIZMY
Pri dodržaní podmienok použitia uvedených v návode na etikete prípravku na ochranu rastlín SARACEN sa nepredpokladá neprijateľné riziko pre včely a iné necieľové článkonožce.

PRÍPRAVA POSTREKOVEJ KVAPALINY A ZNEŠKODNENIE OBALOV
Pred použitím prípravku dôkladne premiešajte obsah (zatrepte). Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prípravky do zmesi pridávajte v nasledovnej postupnosti: voda (pol nádrže), rozpustné granule, prášky, suspenzné koncentráty, rozpustné koncentráty, voda (do celkového objemu).
Prázdny obal z tohto prípravku vypláchnite vodou, a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.

ČISTENIE APLIKAČNÉHO ZARIADENIA
Postrekovač hneď po použití vyprázdnite a opakovane (min. 2 x) vypláchnite vodou (vždy minimálne štvrtinou objemu nádrže postrekovača). K poslednému vypláchnutiu je možné pridať detergent Agroclean® na zneutralizovanie prípadných zvyškov. Obsah nádrže potom vystriekajte na ošetrovanú plochu. 

BEZPEČNOSTNÉ  OPATRENIA
Pred použitím prípravku si dôkladne prečítajte návod na použitie (etiketu prípravku)!
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky. 
Pri aplikácii postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv.
Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí.
Počas práce a po nej, až do vyzlečenia pracovného odevu a umytia celého tela teplou vodou a mydlom je zakázané jesť, piť a fajčiť.
Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. 
Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným a dojčiacim ženám, mladistvým a je nevhodná pre osoby trpiace alergickým ochorením.
Pracovníci vstupujúci do ošetrených porastov musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku. 

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb (podľa čl. 31 odst.4 písm. a) nariadenia (ES) č. 1107/2009):
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov. Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod.

Prípravok je horľavinou III. triedy. V prípade požiaru tento haste hasiacou penou alebo práškom, popr. pieskom alebo zeminou. 
Pri požiarnom zásahu používajte izolačné dýchacie prístroje, pretože pri horení môžu vznikať jedovaté splodiny!

PRVÁ POMOC
	Všeobecné pokyny:


	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní:
	Prerušte prácu. Opustite ošetrovanú oblasť alebo preneste postihnutého mimo ošetrovanú oblasť.

	Po náhodnom požití:
	Vypláchnite ústa vodou, prípadne dajte postihnutému vypiť asi pohár 
(250 ml) vody. Nevyvolávajte zvracanie. 

	Po zasiahnutí očí:
	Vypláchnite oči po dobu aspoň 10-ich  minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Po zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom.  Pokožku potom dobre opláchnite. Pri väčšej kontaminácii pokožky sa osprchujte. 



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrum – Klinika pracovného lekárstva a toxikológie, Limbová 5, 833 05 Bratislava (tel. č.: +421 (0)2 54 77 41 66).

SKLADOVANIE
Prípravok skladujte v originálnych uzatvorených obaloch, v čistých, suchých, vetrateľných a uzamknutých skladoch, oddelene od potravín, nápojov, krmív, hnojív, liekov, dezinfekčných prostriedkov a prázdnych obalov od týchto látok pri teplotách +5 až +30°C. Prípravok chráňte pred mrazom a priamym slnečným žiarením. Doba skladovateľnosti v originálnych neporušených obaloch je 3 roky od dátumu výroby.


ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

